
ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Μεταβολή γνωστικού αντικειμένου Καθηγητή 
του Πανεπιστημίου Κρήτης. 

2 

Μεταβολή γνωστικού αντικειμένου Καθηγητή 
του Πανεπιστημίου Κρήτης. 

3 

Σύσταση και συγκρότηση Ειδικής Επιτροπής Αξι¬ 
ολόγησης του άρθρου 21 του ν. 4369/2016 (ΦΕΚ 
33 Α') στην Αρχή Διασφάλιση της Ποιότητας στην 
Πρωτοβάθμια και Δευτεροβάθμια Εκπαίδευση 
(Α.ΔΙ.Π.Π.Δ.Ε.). 

4 

Τροποποίηση της με αριθμ. πρωτ. 176667/ΓΔ4/ 
21.10.2016 υπουργικής απόφασης (Β' 3412) με 
θέμα: «Οργάνωση και λειτουργία Τμημάτων Δευ¬ 
τεροβάθμιας Εκπαίδευσης στη Μονάδα Απεξάρ¬ 
τησης 18 ΑΝΩ». 

5 

Ειδική πιστοποίηση και ανανέωση πιστοποίησης 
Ν.Π.Ι.Δ. ως φορέων παροχής υπηρεσιών Κοινωνι¬ 
κής Φροντίδας μη κερδοσκοπικού χαρακτήρα. 

6 

Σύσταση και συγκρότηση ειδικής νομοπαρασκευ¬ 
αστικής επιτροπής με αντικείμενο την κατάρτιση 
σχεδίου νόμου για τη Δικονομία του Ελεγκτικού 
Συνεδρίου, τη σύνταξη της σχετικής αιτιολογικής 
έκθεσης καθώς και της έκθεσης αξιολόγησης συ¬ 
νεπειών ρυθμίσεων. 

7 

Καθορισμός στόχων εσόδων για είσπραξη από 
την Ανεξάρτητη Αρχή Δημοσίων Εσόδων (ΑΑΔΕ) 
για το έτος 2017. 


ΑΠΟΦΑΣΕΙΣ 

Αριθμ.Φ. 146/214/180 899/Ζ2 (1) 

Μεταβολή γνωστικού αντικειμένου Καθηγητή 
του Πανεπιστημίου Κρήτης. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. του άρθρου 79 του ν. 4310/2014 «Έρευνα, Τεχνο¬ 


λογική Ανάπτυξη και Καινοτομία και άλλες διατάξεις» 
(ΦΕΚ 258 Α'), 

β. της περιπτ. γ' της παρ. 2 του άρθρου 21 του 
ν. 4485/2017 (Α' 114), 

γ. του π.δ. 63/2005 «Κωδικοποίηση της νομοθεσίας για 
την Κυβέρνηση και τα κυβερνητικά όργανα» (ΦΕΚ 98 Α'), 

δ. του π.δ. 114/2014 «Οργανισμός Υπουργείου Παιδεί¬ 
ας και Θρησκευμάτων» (ΦΕΚ 181 Α'), όπως ισχύει, 

ε. του π.δ. 70/2015 «Ανασύσταση των Υπουργείων. 

Ανάπτυξης καιΤουρισμού» (ΦΕΚ 114 Α'), 

στ. του π.δ. 125/16 «Διορισμός Υπουργών, Αναπληρω¬ 
τών Υπουργών και Υφυπουργών». 

2. Την αριθμ. 8068/6.10.2011 (ΦΕΚ Γ' 911/4.11.2011) 
πράξη του Πρύτανη του Πανεπιστημίου Κρήτης, για την 
εξέλιξη της Ελένης Δημητρίου στη βαθμίδα του Αναπλη¬ 
ρωτή Καθηγητή με γνωστικό αντικείμενο «Παιδιατρική 
αιματολογία - ογκολογία με έμφαση στην εργαστηριακή 
έρευνα και υποστήριξη των μεταμοσχεύσεων». 

3. Την αριθμ. πρωτ. 5 /23.6.2017 αίτηση της Καθηγή- 
τριας Ελένης Δημητρίου για τη μεταβολή του γνωστικού 
της αντικειμένου. 

4. Την από 12.7.2017 απόφαση της Συνέλευσης του 
Τμήματος Ιατρικής της Σχολής Επιστημών Υγείας του 
Πανεπιστημίου Κρήτης, η οποία εγκρίνει τη μεταβολή 
του γνωστικού αντικειμένου της ως άνω Αναπληρώτριας 
Καθηγήτριας καθώς και την από 28.6.2017 (αριθμ. Πρωτ. 
9/3.7.2017) σύμφωνη γνώμη του Τομέα Μητέρας - Παι¬ 
διού. 

5. Τα αριθμ. πρωτ. 10472/23.8.2017 και 11642/15.9.2017 
έγγραφα της Πρυτανείας του Πανεπιστημίου Κρήτης που 
αφορά στη μεταβολή γνωστικού αντικειμένου της Ανα- 
πληρώτριας Καθηγήτριας Ελένης Δημητρίου. 

6. Το γεγονός ότι με την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Εγκρίνουμε τη μεταβολή του γνωστικού αντικειμένου 
της Ελένης Δημητρίου του Αθανασίου, Αναπληρώτρι- 
ας Καθηγήτριας του Τμήματος Ιατρικής της Μονοτμη- 
ματικής Σχολής Επιστημών Υγείας του Πανεπιστημίου 
Κρήτης, από «Παιδιατρική αιματολογία - ογκολογία με 
έμφαση στην εργαστηριακή έρευνα και υποστήριξη των 
Μεταμοσχεύσεων» σε «Παιδιατρική με έμφαση στην ερ¬ 
γαστηριακή έρευνα». 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3812/30.10.2017 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 25 Οκτωβρίου 2017 
Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. Φ. 146/215/180 896/Ζ2 (2) 

Μεταβολή γνωστικού αντικειμένου Καθηγητή 

του Πανεπιστημίου Κρήτης. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Ι.Τις διατάξεις: 

α. του άρθρου 79 του ν. 4310/2014 «Έρευνα, Τεχνο¬ 
λογική Ανάπτυξη και Καινοτομία και άλλες διατάξεις» 
(ΦΕΚ 258 Α'), 

β. της περιπτ. γ' της παρ. 2 του άρθρου 21 του 
ν. 4485/2017 (ΑΊ14), 

γ. του π.δ. 63/2005 «Κωδικοποίηση της νομοθεσίας για 
την Κυβέρνηση και τα κυβερνητικά όργανα» (ΦΕΚ 98 Α'), 

δ. του π.δ. 114/2014 «Οργανισμός Υπουργείου Παιδεί¬ 
ας και Θρησκευμάτων» (ΦΕΚ 181 Α'), όπως ισχύει, 

ε. του π.δ. 70/2015 «Ανασύσταση των Υπουργείων. 

Ανάπτυξης και Τουρισμού» (ΦΕΚ 114 Α'), 

στ. του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών». 

2. Την αριθμ. 2123/26.2.2016 πράξη του Πρύτανη του 
Πανεπιστημίου Κρήτης, (ΦΕΚ Γ' 273/23.3.2016) για τον διο¬ 
ρισμό του Γεωργίου Χαμηλού στη βαθμίδα του Αναπληρω¬ 
τή Καθηγητή με γνωστικό αντικείμενο «Παρασιτολογία». 

3. Την από 14.2.2017 αίτηση του Αναπληρωτή Καθη¬ 
γητή Γεωργίου Χαμηλού για τη μεταβολή του γνωστικού 
του αντικειμένου. 

4. Την από 12.7.2017 απόφαση της Γενικής Συνέλευ¬ 
σης της Σχολής Επιστημών Υγείας του Πανεπιστημίου 
Κρήτης, η οποία εγκρίνει τη μεταβολή του γνωστικού 
αντικειμένου του ως άνω Αναπληρωτή Καθηγητή καθώς 
και την αριθμ. πρωτ. 129/10.7.2017 σύμφωνη γνώμη του 
Τομέα Εργαστηριακής Ιατρικής. 

5. Το αριθμ. πρωτ. 10470/23.8.2017 έγγραφο της 
Πρυτανείας του Πανεπιστημίου Κρήτης που αφορά στη 
μεταβολή γνωστικού αντικειμένου του Αναπληρωτή 
Καθηγητή Γεωργίου Χαμηλού. 

6. Το γεγονός ότι με την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Εγκρίνουμε τη μεταβολή του γνωστικού αντικειμένου 
του Γεωργίου Χαμηλού του Ιωάννη, Αναπληρωτή Κα¬ 
θηγητή του Τμήματος Ιατρικής της Σχολής Επιστημών 
Υγείας του Πανεπιστημίου Κρήτης, από «Παρασιτολογία» 
σε «Κλινική Μικροβιολογία - Μικροβιακή Παθογένεση». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 25 Οκτωβρίου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. Φ.17/284 (3) 

Σύσταση και συγκρότηση Ειδικής Επιτροπής Αξι¬ 
ολόγησης του άρθρου 21 του ν.4369/2016 (Φ.Ε.Κ. 
33 Α') στην Αρχή Διασφάλιση της Ποιότητας στην 
Πρωτοβάθμια και Δευτεροβάθμια Εκπαίδευση 
(Α.ΔΙ.Π.Π.Δ.Ε.) 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του ν. 4142/2013 (ΦΕΚ 83/τ.Α'/09-04- 
2013) «Αρχή Διασφάλισης της Ποιότητας στην Πρωτο¬ 
βάθμια και Δευτεροβάθμια Εκπαίδευση (Α.ΔΙ.Π.Π.Δ.Ε.)». 

2. Την απόφαση του Υπουργού Παιδείας και Θρη¬ 
σκευμάτων με αρ. Φ.350/24/18808/Δ 1 (ΦΕΚ: αρ. 67 
τ. Υ.Ο.Δ.Δ./12-02-2014) «Ορισμός Προέδρου της Αρχής 
Διασφάλισης της Ποιότητας στην Πρωτοβάθμια και Δευ¬ 
τεροβάθμια Εκπαίδευση (Α.ΔΙ.Π.Π.Δ.Ε.)» (ΑΔΑ: ΒΙΡΧ9-ΓΜΓ). 

3. Την απόφαση του Υπουργού Παιδείας και Θρησκευ¬ 
μάτων με αρ. 9/2014 (ΦΕΚ 250/τ. Υ.Θ.Δ.Δ./06-05-2014) 
«Συγκρότηση του Συμβουλίου της Αρχής Διασφά¬ 
λισης της Ποιότητας στην Πρωτοβάθμια και Δευτε¬ 
ροβάθμια Εκπαίδευση (Α.ΔΙ.Π.Π.Δ.Ε.)» (ΑΔΑ: ΩΛΕ19- 
ΠΙΝ) , την υπ' αριθμ. 310/1-12-2015 απόφαση του 
Υπουργού Παιδείας Έρευνας και Θρησκευμάτων (ΦΕΚ 
902/τ.Υ.Θ.Δ.Δ./10-12-2015) (ΑΔΑ:61054653ΠΣ-ΛΡ1) και 
την υπ' αριθμ. 52/28-03-2016 απόφαση του Υπουργού, 
Παιδείας, Έρευνας και Θρησκευμάτων «Πλήρωση θέ¬ 
σης μέλους του Συμβουλίου της Αρχής Διασφάλισης της 
Ποιότητας στην Πρωτοβάθμια και Δευτεροβάθμια Εκ¬ 
παίδευση (Α.ΔΙ.Π.Π.Δ.Ε.)» (ΦΕΚ 185/τ.Υ.Θ.Δ.Δ./6-4-2016) 
(ΑΔΑ: ΩΦΤΔ4653ΠΣ-Φ3Ρ). 

4. Την περ. ιβ), της παρ. 6, του άρθρου 1 του ν. 4142/ 
2013 ως προς «Μέχρι την έκδοση του Οργανισμού της 
Α.ΔΙ.Π.Π.Δ.Ε. όπου απαιτείται, χρέη υπηρεσιακού συμ¬ 
βουλίου τελεί το Συμβούλιο της Αρχής». 

5. Τις διατάξεις του π.δ. 70/2015 (ΦΕΚ 114/τ.Α7 
22-09-2015) «Ανασύσταση των Υπουργείων Πολιτισμού 
και Αθλητισμού, Υποδομών, Μεταφορών και Δικτύων, 
Αγροτικής Ανάπτυξης και Τροφίμων. Ανασύσταση του 
Υπουργείου Ναυτιλίας και Αιγαίου και μετονομασία του 
σε Υπουργείο Ναυτιλίας και Νησιωτικής Πολιτικής. Με¬ 
τονομασία του Υπουργείου Πολιτισμού, Παιδείας και 
Θρησκευμάτων σε Υπουργείο Παιδείας, Έρευνας και 
Θρησκευμάτων, του Υπουργείου Οικονομίας, Υποδο¬ 
μών, Ναυτιλίας καιΤουρισμού σε Υπουργείο Οικονομίας, 
Ανάπτυξης καιΤουρισμού και του Υπουργείου Παραγω¬ 
γικής Ανασυγκρότησης, Περιβάλλοντος και Ενέργειας 
σε Υπουργείο Περιβάλλοντος και Ενέργειας. Μεταφορά 
Γενικής Γραμματείας Βιομηχανίας στο Υπουργείο Οικο¬ 
νομίας, Ανάπτυξης καιΤουρισμού. 

6. Τις διατάξεις του π.δ. 125/2016 (ΦΕΚ 210/τ.Α7 
05-11-2016) «Διορισμός Υπουργών, Αναπληρωτών 
Υπουργών και Υφυπουργών». 

7. Τις διατάξεις του ν. 4369/2016 (ΦΕΚ 33 Α') «Εθνικό 
Μητρώο Επιτελικών Στελεχών Δημόσιας Διοίκησης, βαθ¬ 
μολογική διάρθρωση θέσεων, συστήματα αξιολόγησης, 
προαγωγών και επιλογής Προϊσταμένων (διαφάνεια - 
αξιοκρατία και αποτελεσματικότητα της Δημόσιας Δι¬ 
οίκησης) και άλλες διατάξεις», ως ισχύει. 









Τεύχος Β' 3812/30.10.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

8. Τις διατάξεις του ν. 3528/2007 (ΦΕΚ26 Α') «Κύρωση 
του Κώδικα Κατάστασης Δημοσίων Πολιτικών Διοικη¬ 
τικών Υπαλλήλων και Υπαλλήλων Ν.Π.Δ.Δ.», ως ισχύει. 

9. Τις διατάξεις των άρθρων 13, 14 και 15 του 
ν. 2690/1999 (ΦΕΚ 45 Α') «Κύρωση του Κώδικα Διοικη¬ 
τικής Διαδικασίας και άλλες διατάξεις», όπως ισχύουν. 

10. Την υπ' αριθμ. ΔΙΔΑΔ/Φ.32.14/750/οικ.32768/ 
22.12.2016 (ΦΕΚ 4434 Β') υπουργική απόφαση με θέμα: 
«Καθορισμός της μορφής και του περιεχομένου των 
Εντύπων Έκθεσης Αξιολόγησης σύμφωνα με τις διατά¬ 
ξεις του ν. 4369/2016». 

11. Την υπ' αριθμ. ΔΙΔΑΔ/Φ.32.14/753/οικ.7513/ 
03.03.2017 (ΑΔΑ:ΨΩ5Κ465ΧΘΨ-ΠΥΒ) εγκύκλιο του 
Υπουργείου Διοικητικής Ανασυγκρότησης με θέμα: 
«ν. 4369/2016 (ΦΕΚ Α'33) - ΜΕΡΟΣ Β' ΣΥΣΤΗΜΑ ΑΞΙΟΛΟ¬ 
ΓΗΣΗΣ - Αξιολόγηση, Στοχοθεσία, Κοινωνική λογοδοσία 
και συμμετοχή». 

12. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Ι.Τη σύσταση στην Αρχή Διασφάλιση της Ποιότητας 
στην Πρωτοβάθμια και Δευτεροβάθμια Εκπαίδευση 
(Α.ΔΙ.Π.Π.Δ.Ε.), Ειδική Επιτροπή Αξιολόγησης, σύμφωνα 
με το άρθρο 21, του ν. 4369/2016, με έδρα το κτίριο του 
Υπουργείου Παιδείας, Έρευνας και Θρησκευμάτων το επί 
της οδού Α. Παπανδρέου 37 στο Μαρούσι. 

2. Η Ειδική Επιτροπή Αξιολόγησης συγκροτείται από 
τα μέλη του Συμβουλίου της Αρχής, τα οποία εκτελούν 
χρέη υπηρεσιακού συμβουλίου μέχρι την έκδοση του 
Οργανισμού της Αρχής, σύμφωνα με την περ. ιβ), της 
παρ. 6, του άρθρου 1 του ν. 4142/2013, με τη συμμετοχή 
ενός (1) προϊσταμένου Γενικής Διεύθυνσης προερχόμενο 
από άλλο φορέα, ως ακολούθως: 

α) Τον αντιπρόεδρο της Αρχής, ως Πρόεδρο της Ειδι¬ 
κής Επιτροπής Αξιολόγησης, με αναπληρωτή του, ένα 
μέλος του Συμβουλίου της Αρχής. 

β) Ένα μέλος άλλης Ανεξάρτητης Αρχής, που ορίζεται 
με τον αναπληρωτή του με κλήρωση μεταξύ τουλάχι¬ 
στον πέντε (5) υποψηφίων που προέρχονται από άλλες 
ανεξάρτητες διοικητικές αρχές. 

γ) Έναν προϊστάμενο Γενικής Διεύθυνσης προερχόμενο 
από άλλο φορέα κατόπιν επιλογής με τη διαδικασία του 
εδαφίου 5, της παρ. 1 του άρθρου 21, του ν. 4369/2016. 

3. Χρέη Γραμματέα της Ειδικής Επιτροπής Αξιολόγησης 
αναλαμβάνει μέλος του Συμβουλίου της Αρχής, με τον 
αναπληρωτή του. 

4. Έργο της Ειδικής Επιτροπής Αξιολόγησης είναι η 
αξιολόγηση των ενστάσεων του άρθρου 20, καθώς και 
των εξαιρετικών επιδόσεων κατά τα οριζόμενα στις πα¬ 
ραγράφους 5 και 12 του άρθρου 17, στις παραγράφους 5 
και 11 του άρθρου 18 και στην παράγραφο 4 του άρθρου 
16 του ν. 4369/2016. 

5. Για τη συγκρότηση, τη σύνθεση, τις συνεδριάσεις, 
τη λειτουργία και τις πράξεις της Ειδικής Επιτροπής Αξι¬ 
ολόγησης εφαρμόζονται κατά τα λοιπά, οι διατάξεις του 
Κώδικα Διοικητικής Διαδικασίας (ν. 2690/1999). 

6. Η θητεία των μελών της Ειδικής Επιτροπής Αξιολό¬ 
γησης είναι διετής. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 26 Οκτωβρίου 2017 
Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 181896/ΓΔ4 (4) 

Τροποποίηση της με αριθμ. πρωτ. 176667/ΓΔ4/ 
21.10.2016 υπουργικής απόφασης (Β' 3412) με 
θέμα: «Οργάνωση και λειτουργία Τμημάτων Δευ¬ 
τεροβάθμιας Εκπαίδευσης στη Μονάδα Απεξάρ¬ 
τησης 18 ΑΝΩ». 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. τις διατάξεις των άρθρων 5 και 8 του ν. 1566/1985 
(Α' 167) «Δομή και λειτουργία της Πρωτοβάθμιας και 
Δευτεροβάθμιας Εκπαίδευσης και άλλες διατάξεις» σε 
συνδυασμό με το άρθρο 18 του ν. 3475/2006 (Α' 146) 
«Οργάνωση και λειτουργία της δευτεροβάθμιας επαγ¬ 
γελματικής εκπαίδευσης και άλλες διατάξεις» και το άρ¬ 
θρο 1 του ν. 2525/1997 (Α' 65) «Ενιαίο Λύκειο, πρόσβαση 
των αποφοίτων του στην Τριτοβάθμια Εκπαίδευση, αξι¬ 
ολόγηση του εκπαιδευτικού έργου και άλλες διατάξεις» 
καθώς και τα κατ' εξουσιοδότηση αυτών εκδοθέντα π.δ.. 

2. Την παρ. 8 του άρθρου 26 του ν. 3879/2010 (Α' 163) 
«Ανάπτυξη της Διά Βίου Μάθησης και λοιπές διατάξεις». 

3. Τα άρθρα 51 και 100 του ν. 4139/2013 (Α' 74) «Νόμος 
περί εξαρτησιογόνων ουσιών και άλλες διατάξεις». 

4. Τις παρ. 1,2,4 και 7 του άρθρου 26 του ν. 4368/2016 
(Α' 21) «Μέτρα για την επιτάχυνση του κυβερνητικού 
έργου και άλλες διατάξεις.». 

5. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα (άρθρο 
πρώτο του π.δ. 63/2005, Α' 98). 

6. Το προεδρικό διάταγμα υπ'αριθμ. 125/2016 (Α' 210) 
«Διορισμός Υπουργών, Αναπληρωτών Υπουργών και 
Υφυπουργών». 

7. Την με αριθμ. 166082/Δ2/7.10.2016 (Β' 3375) κοινή 
απόφαση των Υπουργών Παιδείας, Έρευνας και Θρη¬ 
σκευμάτων, Υγείας και Οικονομικών όπως έχει τροπο¬ 
ποιηθεί με την με αριθμ. πρωτ. 158339/Δ2/22.9.2017 
(Β' 3390) κοινή υπουργική απόφαση. 

8. Την με αριθμ. πρωτ. 176667/ΓΔ4/21.10.2017 υπουρ¬ 
γική απόφαση (Β' 3412). 

9. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπο¬ 
λογισμού του ΥΠ.Π.Ε.Θ. για τις δαπάνες που καλύπτονται 
από αυτόν, σύμφωνα με την με αριθμ. πρωτ. 176408/ 
Β1 /19.10.2017 εισήγηση του άρθρου 24 του ν. 4270/2014 
(Α' 143), όπως αντικαταστάθηκε με το άρθρο 10 παρ. 6 
του ν. 4337/2015 (Α' 129) της Γενικής Διεύθυνσης Οικο¬ 
νομικών Υπηρεσιών του Υπουργείου Παιδείας, Έρευνας 
και Θρησκευμάτων. 

10. Το γεγονός ότι από την παρούσα απόφαση δεν 

προκαλείται επιπρόσθετη δαπάνη εις βάρος του κρατι¬ 
κού προϋπολογισμού, αποφασίζουμε: 

Τροποποιούμε την με αριθμ. πρωτ. 176667/ΓΔ4/ 
21.10.2016 υπουργική απόφαση (Β' 3412) ως εξής: 

1. Οι υποπεριπτώσεις γ' και δ' της περίπτωσης Α' της 
παραγράφου 2 του άρθρου 3 αντικαθίστανται ως εξής: 

«γ) να συντάσσει το σχετικό πρακτικό στο οποίο πε¬ 
ριλαμβάνεται ο αξιολογικός πίνακας κατάταξης των 
υποψηφίων εκπαιδευτικών σύμφωνα με το άρθρο 6 
της παρούσας, 

δ) να υποβάλει το ανωτέρω πρακτικό της υποπερίπτω¬ 
σης γ':αα) στον Περιφερειακό Διευθυντή Πρωτοβάθμιας 
και Δευτεροβάθμιας Εκπαίδευσης Αττικής αφενός για 
κύρωση, αφετέρου για τη διάθεση των εκπαιδευτικών 
προς συμπλήρωση ωραρίου, ββ) στην αρμόδια υπηρε¬ 
σία για την εποπτεία της εφαρμογής των προγραμμάτων 
σπουδών στη δευτεροβάθμια εκπαίδευση του Υπουρ¬ 
γείου Παιδείας, Έρευνας και Θρησκευμάτων». 

2. Η υποπερίπτωση ε' περίπτωσης Β' της παραγράφου 
2 του άρθρου αντικαθίσταται ως εξής: 

«ε) να μεριμνά, διαβιβάζοντας σε άλλη αρμόδια υπη¬ 
ρεσία σύμφωνα με το π.δ. 114/2014 (Α' 181), για την 
έκδοση των σχετικών αποφάσεων του Υπουργού Παι¬ 
δείας, Έρευνας και Θρησκευμάτων για την απόσπαση, 
την ανάθεση υπερωριακής απασχόλησης των μόνιμων 
εκπαιδευτικών και την πρόσληψη των αναπληρωτών και 
των ωρομισθίων εκπαιδευτικών». 

3. Η υποπερίπτωση β' περίπτωσης Γ' της παραγράφου 
2 του άρθρου 3 αντικαθίστανται ως εξής: 

«β) να συντάσσει την κατάσταση με τις ώρες υπερω- 
ριακής απασχόλησης των καθηγητών και του Υπεύθυ¬ 
νου τμήματος, η οποία εγκρίνεται από τη Διοίκηση του 
Ψ.Ν.Α., και αποστέλλει την κατάσταση στην αρμόδια 
υπηρεσία για την εποπτεία της εφαρμογής των Προ¬ 
γραμμάτων Σπουδών στη Δευτεροβάθμια Εκπαίδευση 
του Υπουργείου Παιδείας, Έρευνας και Θρησκευμάτων 
και στον Περιφερειακό Διευθυντή Πρωτοβάθμιας και 
Δευτεροβάθμιας Εκπαίδευσης Αττικής». 

4. Στο άρθρο 3 προστίθεται παράγραφος 4, ως εξής: 

«4. Οι αποσπασμένοι εκπαιδευτικοί στα τμήματα 

Δευτεροβάθμιας Εκπαίδευσης που λειτουργούν στη 
Μονάδα Απεξάρτησης Τοξικομανών 18 Άνω, Ψ.Ν.Α., οι 
οποίοι δεν συμπληρώνουν το υποχρεωτικό τους διδα¬ 
κτικό ωράριο, μπορούν κατ'εξαίρεση να διατίθενται με 
ειδικά αιτιολογημένη απόφαση του Περιφερειακού Διευ¬ 
θυντή Πρωτοβάθμιας και Δευτεροβάθμιας Εκπαίδευσης 
Αττικής σε οποιαδήποτε σχολική μονάδα αρμοδιότητας 
της Περιφερειακής Διεύθυνσης Πρωτοβάθμιας και Δευ¬ 
τεροβάθμιας Αττικής.». 

5. Η παράγραφος 1 του άρθρου 6 αντικαθίσταται ως 
εξής: 

«1. Για την στελέχωση των τμημάτων δευτεροβάθμιας 
εκπαίδευσης στην Μονάδα Απεξάρτησης 18 Άνω ο υπο¬ 
ψήφιος απαιτείται μέχρι την προθεσμία λήξης υποβολής 
της αίτησης συμμετοχής: 

α) να κατέχει τα τυπικά προσόντα κατά κλάδο εκπαί¬ 
δευσης, 

β) να ανήκει σε μία από τις εξής κατηγορίες εκπαιδευ¬ 


τικών: αα) μονίμων εκπαιδευτικών που αιτούνται τριετή 
απόσπαση, ββ) μονίμων ή αναπληρωτών εκπαιδευτικών 
πλήρους ωραρίου που δεν συμπληρώνουν το υποχρεω¬ 
τικό ωράριο διδασκαλίας και μέχρι τη συμπλήρωση του 
ωραρίου αυτού, γγ) μονίμων εκπαιδευτικών που παρέ¬ 
χουν υπερωριακή απασχόληση και δδ) αναπληρωτών 
και ωρομισθίων εκπαιδευτικών, 

γ) να κατέχει ως απαραίτητα πρόσθετα προσόντα: 
αα) συστηματική επιμόρφωση σε θέματα εκπαίδευσης 
πρώην εξαρτημένων ατόμων και στην προβληματική 
της εξάρτησης και στις αρχές της κοινωνικής επανέντα¬ 
ξης πρώην εξαρτημένων ατόμων (δεν μοριοδοτούνται 
ημερίδες, διημερίδες, συνέδρια κ.λπ.) και ββ) διδακτική 
εμπειρία στα τμήματα δευτεροβάθμιας εκπαίδευσης 
18 ΑΝΩ ή στην εκπαίδευση πρώην εξαρτημένων ατό¬ 
μων (στη διδακτική εμπειρία δεν προσμετράται χρόνος 
άδειας άνευ αποδοχών, εκπαιδευτικής άδειας, ή από¬ 
σπασης σε θέση με διοικητικά καθήκοντα. Εξαιρούνται 
όσοι εμπίπτουν στις διατάξειςτης παρ. 2 του άρθρου 27 
του ν. 4186/2013). 

δ) για τον Υπεύθυνο τμήματος να διαθέτει επιπλέον 
οκταετή (8) διδακτική εμπειρία στην τυπική εκπαίδευ¬ 
ση.». 

6. Η περίοδος «Για την στελέχωση των τμημάτων δευ¬ 
τεροβάθμιας εκπαίδευσης στην Μονάδα Απεξάρτησης 
18 Άνω υπολογίζονται και πρόσθετα προσόντα - κριτή¬ 
ρια. Οι υποψήφιοι εκπαιδευτικοί κατατάσσονται κατά 
κλάδο ή ειδικότητα σε αξιολογικό πίνακα κατά φθίνουσα 
σειρά συνολικής βαθμολογίας των παρακάτω πρόσθε¬ 
των προσόντων - κριτηρίων:» της παραγράφου 2 του 
άρθρου 6 αντικαθίσταται ως εξής: 

«2. Κάθε υποψήφιος εφόσον κατέχει τα απαιτούμενα 
προσόντα σύμφωνα με την παράγραφο 1, κατατάσσε¬ 
ται κατά κλάδο ή ειδικότητα σε πίνακα κατάταξης κατά 
φθίνουσα σειρά συνολικής βαθμολογίας, όπως αυτή 
προκύπτει από το άθροισμα της βαθμολόγησης των 
παρακάτω κριτηρίων:». 

7. Η υποπερίπτωση 3.1 της περίπτωσης Α' (πίνακας με 
τα κριτήρια επιλογής για τον Υπεύθυνο τμήματος) της 
παραγράφου 2 του άρθρου 6 αντικαθίσταται ως εξής: 


« 


3.1. Στα τμήματα δευτεροβάθμιας εκπαί¬ 
δευσης 18 ΑΝΩ Ψ.Ν.Α. ως εκπαιδευτικά 
υπεύθυνος (2 μόρια ανά σχολικό έτος, με 
μέγιστο αριθμό μορίων 8) ή σε εκπαιδευ¬ 
τικές δομές για την εκπαίδευση πρώην 
εξαρτημένων ατόμων σε θέση ευθύνης 
(2 μόρια ανά σχολικό έτος, με μέγιστο 
αριθμό μορίων 8) 

». 


8. Στο άρθρο 6 προστίθεται παράγραφος 3 ως εξής: 

«3. Σε περίπτωση μη ύπαρξης υποψηφίων (επιστη¬ 
μονικός υπεύθυνος, εκπαιδευτικοί) με τα προσόντα της 
περίπτωσης γ' και της περίπτωσης δ' της παραγράφου 1, 
τα τμήματα δευτεροβάθμιας εκπαίδευσης 18 ΑΝΩ στε¬ 
λεχώνονται «επικουρικώς» από υποψήφιους σύμφωνα 
με τα κριτήρια κατάταξης της παραγράφου 2.». 

Κατά τα λοιπά ισχύει η με αριθμ. πρωτ. 176667/ 
ΓΔ4/21.10.2016 υπουργική απόφαση (Β' 3412). 








Τεύχος Β' 3812/30.10.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Η ισχύς της παρούσας απόφασης αρχίζει από το σχο¬ 
λικό έτος 2017-18. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 26 Οκτωβρίου 2017 
Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. Δ23/47 391721 9 2 (5) 

Ειδική πιστοποίηση και ανανέωση πιστοποίησης 
Ν.Π.Ι.Δ. ως φορέων παροχής υπηρεσιών Κοινω¬ 
νικής Φροντίδας μη κερδοσκοπικού χαρακτήρα. 

Η ΑΝΑΠΛΗΡΩΤΡΙΑ ΥΠΟΥΡΓΟΣ 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ/τος 63/2005 (ΦΕΚ 98/Α'), 
β) του άρθρου 9, του ν. 4052/2012 (ΦΕΚ 41 /Α') νόμος 
αρμοδιότητας Υπουργείων Υγείας και Κοινωνικής Αλ¬ 
ληλεγγύης και Εργασίας και Κοινωνικής Ασφάλισης για 
εφαρμογή του νόμου «Έγκριση των Σχεδίων Συμβάσεων 
Χρηματοδοτικής Διευκόλυνσης μεταξύ του Ευρωπαϊκού 
Ταμείου Χρηματοπιστωτικής Σταθερότητας (Ε.Τ.Χ.Σ.), της 
Ελληνικής Δημοκρατίας και της Τράπεζας της Ελλάδος 
του Σχεδίου του Μνημονίου Συνεννόησης μεταξύ της 
Ελληνικής Δημοκρατίας, της Ευρωπαϊκής Επιτροπής και 
της Τράπεζας της Ελλάδος και άλλες επείγουσες διατά¬ 
ξεις για τη μείωση του δημοσίου χρέους και τη διάσωση 
της εθνικής οικονομίας» και άλλες διατάξεις, 
γ) της παρ. 3 του άρθρου 283 του ν. 3852/2010 (ΦΕΚ 
87 Α') «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης», 
δ) των παρ. 2,3,4,5 και 6 του άρθρου 5 του ν. 2646/1998 
(ΦΕΚ 236 Α') «Ανάπτυξη του Εθνικού Συστήματος Κοινω¬ 
νικής Φροντίδας και άλλες διατάξεις», 
ε) των παρ. 1 και 2 εδ. δ'του άρθρου 7 του ν. 3106/2003 
(ΦΕΚ 30 Α') «Αναδιοργάνωση του Εθνικού Συστήματος 
Κοινωνικής Φροντίδας και άλλες διατάξεις», 
στ) της παρ. 1 εδ. α' του άρθρου 3 του ν. 3895/2010 
(ΦΕΚ 206 Α') «Κατάργηση και συγχώνευση υπηρεσιών, 
οργανισμών και φορέων του δημοσίου τομέα», 
ζ) του άρθρου 27 του ν. 4320/2015 (ΦΕΚ 29 Α') «Μετο- 
νομασία του Υπουργείου Εργασίας και Κοινωνικής Αλ¬ 
ληλεγγύης και του Υπουργείου Υγείας και Κοινωνικών 
Ασφαλίσεων». 

2. Το π.δ. 113/2014 (ΦΕΚ 180/29.8.2014) «Οργανισμός 
Υπ. Εργασίας, Κοιν. Ασφάλισης και Πρόνοιας». 

3. Το π.δ. 24/2015 (ΦΕΚ 20/27.1.2015) «Σύσταση. 

Ασφαλίσεων». 

4. Το π.δ. 73/2015 (ΦΕΚ 116/23.9.2015) «Διορισμός 
Αντιπροέδρων... Υφυπουργών». 

5. Την με αριθμ. Υ28 / ΦΕΚ 2168/Β72015 απόφαση του 


Πρωθυπουργού «Ανάθεση αρμοδιοτήτων στην Αναπλη- 
ρώτρια Υπουργό Εργασίας, Κοινωνικής Ασφάλισης και 
Κοινωνικής Αλληλεγγύης Θεανώ Φωτίου». 

6. Την υπ'αριθμ. Γ.Π.:Π2γ/οικ.59633/2011 (ΦΕΚ 1310 Β') 
απόφαση του Υπουργού Υγείας και Κοινωνικής Αλληλεγ¬ 
γύης «Καθορισμός της μορφής του Αριθμού Μητρώου, 
στο Εθνικό Μητρώο και στο Μητρώο Περιφερειακών 
Ενοτήτων Φορέων Κοινωνικής Φροντίδας ΙδιωτικούΤο- 
μέα Μη Κερδοσκοπικού χαρακτήρα καθώς και στο Ειδικό 
Μητρώο Εθελοντικών μη Κυβερνητικών Οργανώσεων. 
Στοιχεία και Διαδικασία Εγγραφής». 

7. Την κοινή υπουργική απόφαση (Κ.Υ.Α.) των Υπουρ¬ 
γείων Οικονομικών και Υγείας και Κοινωνικής Αλληλεγγύ¬ 
ης με αριθμ. Γ.Π. :Π(2)γ/οικ. 34029/22.3.2012 (ΦΕΚ 1163/ 
τ.Β710.4.2012). 

8. Το γεγονός ότι από την απόφαση αυτή δεν προκα- 
λείται καμία δαπάνη σε βάρος του προϋπολογισμού. 

9. Τις εισηγήσεις των Περιφερειαρχών. 

10. Το αριθμ. πρωτ. 8079/12.10.2017 έγγραφο του 
Ε.Κ.Κ.Α. που αφορά στην απόφαση του Δ.Σ. για την Ειδι¬ 
κή πιστοποίηση, Ν.Π.Ι.Δ. μη κερδοσκοπικού χαρακτήρα, 
ως φορέων παροχής υπηρεσιών κοινωνικής φροντίδας, 
αποφασίζουμε: 

Την πιστοποίηση του κάτωθι Ν.Π.Ι.Δ. ως φορέα παρο¬ 
χής υπηρεσιών Πρωτοβάθμιας Κοινωνικής Φροντίδας 
μη κερδοσκοπικού χαρακτήρα: 

- Παιδί και Οικογένεια με διακριτικό τίτλο ΚΙϋ & ΡΑΜΙΙ.Υ, 
με έδρα στην Αθήνα. 

Την ανανέωση της πιστοποίησης του κάτωθι Ν.Π.Ι.Δ. 
ως φορέα παροχής υπηρεσιών Πρωτοβάθμιας Κοινωνι¬ 
κής Φροντίδας μη κερδοσκοπικού χαρακτήρα: 

- Σύλλογος εθελοντών αιμοδοτών αιμοποιητικών κυτ¬ 
τάρων και δωρητών οργάνων σώματος Άγιος Εφραίμ με 
διακριτικό τίτλο ΣΥΛΛΟΓΟΣ ΕΘΕΛΟΝΤΩΝ ΑΙΜΟΔΟΤΩΝ, 
με έδρα στη Ρόδο. 

Η διάρκεια της ειδικής πιστοποίησης είναι 4 (τέσσερα) 
έτη από τη δημοσίευση της παρούσας στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Οκτωβρίου 2017 

Η Αναπληρώτρια Υπουργός 

ΘΕΑΝΩ ΦΩΤΙΟΥ 


Αριθμ. 78535 _ (6) 

Σύσταση και συγκρότηση ειδικής νομοπαρα¬ 
σκευαστικής επιτροπής με αντικείμενο την κα¬ 
τάρτιση σχεδίου νόμου για τη Δικονομία του 
Ελεγκτικού Συνεδρίου, τη σύνταξη της σχετικής 
αιτιολογικής έκθεσης καθώς και της έκθεσης αξι¬ 
ολόγησης συνεπειών ρυθμίσεων. 

Ο ΥΠΟΥΡΓΟΣ ΔΙΚΑΙΟΣΥΝΗΣ, 

ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1) Τις διατάξεις: 

α) του άρθρου 5 παρ. 6 του ν. 2408/1996 (ΦΕΚ Α' 104), 

όπως τροποποιήθηκε με το άρθρο 10 του ν. 3060/2002 
(ΦΕΚ Α' 242) «Ρύθμιση θεμάτων αρμοδιότητας του 
Υπουργείου Δικαιοσύνης», 

β) του άρθρου 21 του ν. 4354/2015 (ΦΕΚΑ' 176) «Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων», 

γ) του άρθρου 41 παρ. 2 του ν. 1756/1988 «Κώδικας 
Οργανισμού Δικαστηρίων και Κατάστασης Δικαστικών 
Λειτουργών» (ΦΕΚ Α' 35), όπως ισχύει, 

δ) του άρθρου 7 παρ. 2 περ. β' του ν. 3469/2006 «Εθνι¬ 
κό Τυπογραφείο, Εφημερίς της Κυβερνήσεως και λοιπές 
διατάξεις» (ΦΕΚΑ' 131), όπως ισχύει και 

ε) του π.δ. 125/5.11.2016 «Διορισμός Υπουργών, Ανα¬ 
πληρωτών Υπουργών και Υφυπουργών» (ΦΕΚτ.Α' 210). 

2) Το υπ'αριθμ. πρωτ. 10/5.4.2017 έγγραφο του Ελε¬ 
γκτικού Συνεδρίου, το υπ' αριθμ. πρωτ. Γ 459/2.6.2017 
έγγραφο του Συμβουλίου της Επικράτειας, το υπ' αριθμ. 
πρωτ. 3247/11.5.2017 έγγραφο της Νομικής Σχολής του 
Εθνικού και Καποδιστριακού Πανεπιστημίου Αθηνών. 

3) Την ανάγκη σύστασης και συγκρότησης της εν θέ- 
ματι ειδικής νομοπαρασκευαστικής επιτροπής. 

4) Το γεγονός ότι από τις διατάξεις της παρούσας δεν 
προκαλείται δαπάνη, αποφασίζουμε: 

Α) Τη σύσταση και συγκρότηση ειδικής νομοπαρα¬ 
σκευαστικής επιτροπής με αντικείμενο την κατάρτιση 
σχεδίου νόμου για τη Δικονομία του Ελεγκτικού Συνεδρί¬ 
ου, τη σύνταξη της σχετικής αιτιολογικής έκθεσης καθώς 
και της έκθεσης αξιολόγησης συνεπειών ρυθμίσεων. 

Η ειδική νομοπαρασκευαστική επιτροπή αποτελείται 
από τους: 

1. Ευθύμιο Αντωνόπουλο του Αργυρίου, Σύμβουλο 
Επικράτειας, με αναπληρωτή τον Μιχαήλ Πικραμένο του 
Νικολάου, Σύμβουλο Επικράτειας, ως Πρόεδρο, 

2. Νεκταρία Δουλιανάκη του Νικολάου, Σύμβουλο του 
Ελεγκτικού Συνεδρίου, με αναπληρωτή τον Κωνσταντί¬ 
νο Εφεντάκη του Μάρκου, Σύμβουλο του Ελεγκτικού 
Συνεδρίου, 

3. Κωνσταντίνα Ζώη του Θεοδώρου, Σύμβουλο του 
Ελεγκτικού Συνεδρίου, με αναπληρώτρια την Βασιλική 
Σοφιανού, Σύμβουλο του Ελεγκτικού Συνεδρίου, 

4. Ιωάννη Κάρκαλη του Παναγιώτη, Αντεπίτροπο του 
Ελεγκτικού Συνεδρίου, με αναπληρωτή τον Ευάγγελο 
Καραθανασόπουλο του Αντωνίου, Αντεπίτροπο του Ελε¬ 
γκτικού Συνεδρίου, 

5. Νικολέτα Ρένεση του Ιωάννη, Πάρεδρο του Ελε¬ 
γκτικού Συνεδρίου, με αναπληρώτρια την Αικατερίνη 
Μποκώρουτου Κωνσταντίνου, Πάρεδρο του Ελεγκτικού 
Συνεδρίου, 

6. ΑναστάσιοΤαμαμίδη του Σάββα, Πάρεδρο του Ελε¬ 
γκτικού Συνεδρίου, με αναπληρωτή τον Ιωάννη Καλακίκο 
του Αθανασίου, Πάρεδρο του Ελεγκτικού Συνεδρίου, 

7. Βασίλειο Κονδύλη του Θεοδώρου, Επίκουρο Καθη¬ 
γητή της Νομικής Σχολής του Εθνικού και Καποδιστρι- 
ακού Πανεπιστημίου Αθηνών, με αναπληρώτρια την Αι¬ 
κατερίνη Ηλιάδου του Νικολάου, Λέκτορα της Νομικής 


Σχολής του Εθνικού και Καποδιστριακού Πανεπιστημίου 
Αθηνών, ως μέλη. 

Χρέη γραμματέως θα εκτελεί η ΣταματίαΤουτουνο- 
πούλου του Γεωργίου, υπάλληλος της Κεντρικής Υπη¬ 
ρεσίας του Υπουργείου Δικαιοσύνης, Διαφάνειας και 
Ανθρωπίνων Δικαιωμάτων. 

Η ειδική νομοπαρασκευαστική επιτροπή οφείλει να 
περατώσει το έργο της έως τις 30.6.2018. 

Β) Στον Πρόεδρο, τα μέλη και τον εκτελούντα χρέη 
γραμματέα της ανωτέρω ειδικής νομοπαρασκευαστικής 
επιτροπής ουδεμία αποζημίωση καταβάλλεται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Οκτωβρίου 2017 

Ο Υπουργός 

ΣΤΑΥΡΟΣ ΚΟΝΤΟΝΗΣ 


Αριθμ. ΔΦΠ 0001606 Ε Ξ 2017 (7) 

Καθορισμός στόχων εσόδων για είσπραξη από 
την Ανεξάρτητη Αρχή Δημοσίων Εσόδων (ΑΑΔΕ) 
για το έτος 2017. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 18 του ν. 4389/2016 «Επείγουσες διατά¬ 
ξεις για την εφαρμογή της συμφωνίας δη μοσιονομικών 
στόχων και διαρθρωτικών μεταρρυθμίσεων και άλλες 
διατάξεις» (Α' 94), όπως έχει τροποποιηθεί και ισχύει, 

β) του π.δ. 111/2014 «Οργανισμός του Υπουργείου 
Οικονομικών» (Α' 178), όπως ισχύει, 

γ) του άρθρου 90 του π.δ. 63/2005, «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α' 98), 

δ) του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116), 

ε) του ν. 4444/2016 «Κύρωση του Κρατικού Προϋπο¬ 
λογισμού οικονομικού έτους 2017» (Α' 234). 

2. Το γεγονός ότι από την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

1. Καθορίζονται οι ποσοτικοί στόχοι εσόδων για εί¬ 
σπραξη από την Ανεξάρτητη Αρχή Δημοσίων Εσόδων 
(ΑΑΔΕ) για το έτος 2017, όπως αυτοί έχουν αποτυπωθεί 
στον πίνακα 3.4 της εισηγητικής έκθεσης του Κρατικού 
Προϋπολογισμού έτους 2017 με τίτλο «ΕΣΟΔΑ ΚΡΑΤΙ¬ 
ΚΟΥ ΠΡΟΫΠΟΛΟΓΙΣΜΟΥ» (σελ. 60) και οι οποίοι στόχοι 
θα πρέπει να υλοποιηθούν σωρευτικά και στο ακέραιο 
(ποσοστό επίτευξης 100%) για την είσπραξη και την επι¬ 
στροφή των εσόδων, σύμφωνα με τις αρμοδιότητες της 
ΑΑΔΕ. Αναλυτικά οι στόχοι είναι οι εξής: 

Πίνακας 1 Ποσοτικοί Στόχοι Εσόδων Προϋπολογισμού 

ΚΑΤΗΓΟΡΙΑ ΕΣΟΔΟΥ 

Ετήσιοι 

Στόχοι 

2017 

(εκ.ευρώ) 

1 

ΑΜΕΣΟΙ ΦΟΡΟΙ 

20.415 

1. 

Φόρος εισοδήματος 

13.659 


Φυσικών προσώπων 

9.172 


Νομικών προσώπων 

3.236 


Ειδικών κατηγοριών 

1.251 

2. 

Φόροι στην περιουσία 

3.132 

3. 

Άμεσοι φόροι Π.Ο.Ε. 

1.291 

4. 

Λοιποί άμεσοι φόροι 

2.333 

II 

ΕΜΜΕΣΟΙ ΦΟΡΟΙ 

26.443 

1. 

Φόροι συναλλαγών 

15.985 

1.1 

Φ.Π.Α. 

15.476 


πετρελαιοειδών 

1.879 


καπνού 

663 


λοιπών 

12.934 

1.2 

Λοιποί φόροι συναλλαγών, από τους 
οποίους 

509 


Μεταβιβάσεις κεφαλαίων 

225 


Χαρτόσημο 

281 

2. 

Φόροι κατανάλωσης 

9.547 

2.1 

Φόρος ασφαλίστρων 

384 

2.2 

Τέλος ταξινόμησης οχημάτων 

165 

2.3 

Ε.Φ.Κ. ενεργειακών προϊόντων 

4.510 

2.4 

Λοιποί Ε.Φ.Κ. (καπνού, κ.λπ) 

3.013 

2.5 

Τέλη κυκλοφορίας οχημάτων 

1.106 

2.6 

Λοιποί φόροι κατανάλωσης 

369 

3. 

Έμμεσοι φόροι Π.Ο.Ε. 

549 

4. 

Λοιποί έμμεσοι 

362 


ΣΥΝΟΛΟ ΦΟΡΟΛΟΓΙΚΩΝ ΕΣΟΔΩΝ (Ι+ΙΙ) 

46.858 


Πέραν των ανωτέρω εσόδων, στόχος της Ανεξάρτητης 
Αρχής Δημοσίων Εσόδων αποτελεί και η 100% πλήρω¬ 
ση των προϋπολογισθεισών επιστροφών εσόδων από 
την κανονική ροή και όχι από το πρόγραμμα εξόφλησης 
ληξιπροθέσμων. 


Περιγραφή (Ποσά Σε 
Εκατομμύρια Ευρώ) 

Ποσό 

Στόχου (εκ.ευρώ) 

Ε. Επιστροφές Εσόδων 

3.289 


2. Ως βάση υπολογισμού επί του οποίου θα εξεταστεί η 
επίτευξη ή όχι των στόχων είσπραξης Δημοσίων Εσόδων 
από την Ανεξάρτητη Αρχή Δημοσίων Εσόδων είναι το 
καθαρό ποσό που προκύπτει με βάση τον παρακάτω 
τύπο (ποσά σε εκ. ευρώ): 

Σύνολο Εσόδων Τακτικού Προϋπολογισμού Προ Επι¬ 
στροφών 53.663 - Επιστροφές Εσόδων 3.289=Έσοδα 


Τακτικού Προϋπολογισμού μετά επιστροφών 50.374- 
Μή τακτικά έσοδα 618 - Έσοδα Αποκρατικοποιήσεων 
2,044+Επιστροφές φόρων 3.289- Απολήψεις από ΕΕ 523- 
Λοιπά μη φορολογικά Έσοδα 3.620=Βάση υπολογισμού 
Στόχου (46.858) 

Τυχόν υπέρβαση του στόχου για τις επιστροφές δεν 
επηρεάζει το καθαρό ποσό του στόχου, καθώς αυτό θα 
υπολογίζεται με βάση το ποσό των επιστροφών που 
αναγράφεται στον προϋπολογισμό. 

3. Κατά τη διαδικασία αξιολόγησης της επίτευξης των 
παραπάνω στόχων δεν λαμβάνονται υπόψη τυχόν ποσά 
τα οποία προήλθαν από την λήψη παρεμβάσεων που 
δεν έχουν συνυπολογισθεί στον ανωτέρω Πίνακα 1 και 
θα υιοθετηθούν και εφαρμοστούν εντός του έτους 2017. 
Ως ποσό εσόδων των εν λόγω παρεμβάσεων, το οποίο 
αφαιρείται από το ποσό των εισπραχθέντων εσόδων 
(σε περίπτωση παρεμβάσεων αύξησης των εσόδων) ή 
προστίθεται σε αυτό (σε περίπτωση παρεμβάσεων μεί¬ 
ωσης των εσόδων), θα λαμβάνεται υπόψη το ποσό των 
ποσοτικοποιήσεων που θα εκτιμάται από τις αρμόδιες 
υπηρεσίεςτου Υπουργείου Οικονομικών. Συγκεκριμένα: 
(α) σε περίπτωση παρεμβάσεων αύξησης των εσόδων 
από τα εισπραχθέντα έσοδα θα αφαιρείται κατά περί¬ 
πτωση το χαμηλότερο ποσό μεταξύ της αρχικής εκτίμη¬ 
σης και της τελικής ποσοτικοποίησης της απόδοσης των 
παρεμβάσεων που ελήφθησαν μετά την κατάρτιση του 
Προϋπολογισμού, δεδομένου ότι τυχόν υπεραπόδοση 
αυτών οφείλεται σε ενέργειες και δράσεις της ΑΑΔΕ, ενώ 
τυχόν αστοχίες και υποεκτέλεση της πραγματικής από¬ 
δοσης έναντι των αρχικών εκτιμήσεων δεν αποδίδεται 
στην ΑΑΔΕ, (β) σε περίπτωση παρεμβάσεων μείωσης 
των εσόδων σε σχέση με τα προϋπολογισθέντα έσοδα 
θα προστίθεται κατά περίπτωση το υψηλότερο ποσό με¬ 
ταξύ της αρχικής εκτίμησης και της τελικής ποσοτικοποί- 
ησηςτης απόδοσης των παρεμβάσεων που ελήφθησαν 
μετά την κατάρτιση του προϋπολογισμού. 

4. Μέτρο σύγκρισης για την επίτευξη των παραπάνω 
συμφωνείται ότι αποτελούν τα μεγέθη που θα περιλη- 
φθούν στο Οριστικό Δελτίο Εκτέλεσης του Κρατικού 
Προϋπολογισμού που εκδίδεται από την Διεύθυνση 
Προϋπολογισμού Γενικής Κυβέρνησηςτου Γενικού Λογι¬ 
στηρίου του Κράτους και δημοσιεύεται στην ιστοσελίδα 
του Υπουργείου Οικονομικών. 

5. Τα παραπάνω μεγέθη επικυρώνονται και καθίστα¬ 
νται οριστικά σε συγκεντρωτικό επίπεδο με την προσω¬ 
ρινή ανακοίνωση των αποτελεσμάτων της χώρας από 
την Ευιτ>5ΐ3ΐ, τον Απρίλιο του επόμενου έτους. Τυχόν 
αναπροσαρμογές που δύναται να προκόψουν με την ορι¬ 
στική ανακοίνωση των αποτελεσμάτων τον Οκτώβριο 
του επόμενου έτους για το έτος αναφοράς, τακτοποιού¬ 
νται συμψηφιστικά με τους στόχους του επόμενου έτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 2017 

Ο Υπουργός 

ΕΥΚΛΕΙΔΗΣ ΤΣΑΚΑΛΩΤΟΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























